projecte-aina/catalan_government_crawling huggingface dataset:
Aplicació que permet introduir les dades dels expedients de les unitat administratives del departament i fer transferències a l'Arxiu Central.
Comunitat d'informació geogràfica del Departament de Territori i Sostenibilitat.
Innovació oberta impulsada pels òrgans directius i oberta al coneixement i participació de tots els empleats.
Tramitació electrònica d'autoritzacions i comunicacions d'activitats amb perill d'incendi forestal.
Sistema per rendibilitzar el parc de vehicles departamentals.
Gestió d'informes unificada en tràmits de planejament urbanístic i projectes en sòl no urbanitzable.
Tràmit en línia que permet vehicular la participació de les diverses unitats que han de controlar la producció de disposicions normatives i altres textos vinculants.
L'índex de referència de preus de lloguer millora la transparència sobre el mercat de lloguer en les principals localitats de Catalunya.
Projecte col·laboratiu per al disseny, construcció, implantació, gestió i evolució d'un sistema d'intranet multiorganitzativa.
Disseny de l'estratègia per a una correcta implementació: un exemple de col·laboració interdepartamental.
Web de la Generalitat de Catalunya que difon les dades de caràcter públic susceptibles de ser reutilitzades per tercers.
L'objectiu és fomentar l'ús i la reutilització de la informació procedent de l'Administració.
Espai de referència per a l'intercanvi d'experiències dels directius i directives de les administracions públiques del país, i de persones expertes en aquestes matèries.
Sistema que permet que els ciutadans puguin fer totes les gestions de matriculació i consulta de notes des d'internet.
Estratègia comuna en relació amb els serveis mòbils que la Generalitat de Catalunya ofereix als ciutadans.
Guia de pautes comunes per a la presència homogènia de la Generalitat a les xarxes socials.
És un mapa sintètic que refon, amb un llenguatge comú, les determinacions urbanístiques del planejament general vigent a tot Catalunya sobre la base cartogràfica 5.000 i permet la seva consulta telemàtica mitjançant el visor de mapes i, complementàriament, els serveis WMS (dins del Pla d'Innovació Interna del Dept. de Territori i Sostenibilitat).
Espai per promoure la participació dels professionals i dels centres sanitaris en la identificació, valorització i visibilitat de les experiències innovadores en l'àmbit de la gestió sanitària.
Transparència, retiment de comptes i generació de coneixement del sector salut a Catalunya.
La Plataforma és l'eina d'informació, transacció i prestació de serveis relacionats amb la contractació pública.
Constitueix, per a la ciutadania en general i per a les empreses en particular, el punt central d'informació sobre les licitacions, adjudicacions i formalitzacions i altres aspectes rellevants de la contractació pública.
Creació conjunta de magazines i narratives digitals entre educadors, monitoris artístics i interns.
Utilització d'una nova forma de comunicació que obre la porta al coneixement i a l'autoconeixement.
La iNNOtECA incorpora l'any 2015 OFIDEUTE com a pràctica innovadora que compleix les orientacions metodològiques fixades per a la seva validació.
OFIDEUTE, Servei d'Intermediació en deutes de l'habitatge.
És un servei d'assessorament i intermediació del deute hipotecari entre els ciutadans amb problemes per fer front als seus deutes hipotecaris, i les entitats financeres.
El servei inclou també l'accés a tots els ajuts possibles per donar sortida a les situacions familiars de perill de desnonament.
La coordinació de totes les eines que disposa la Generalitat per evitar les situacions de desnonament de les famílies amb risc d'exclusió.
Data d'elaboració de la fitxa: 04/12/2014
Servei gratuït d'informació i assessorament adreçat a les famílies amb dificultats per atendre el pagament dels préstecs o crèdits hipotecaris, i que estan en risc de perdre el seu habitatge principal
La iNNOtECA incorpora l'any 2019 el Mapa de protecció envers la contaminació lumínica com a pràctica innovadora que compleix les orientacions metodològiques fixades per a la seva validació
Mapa de protecció envers la contaminació lumínica
És un mapa que determina a quina zona de protecció lumínica pertany cada espai del territori de Catalunya.
Les zones de protecció són quatre: el grau de màxima protecció és per a les zones E1 i el de menor protecció per a les zones E4.
S'entén per contaminació lumínica l'emissió de flux lluminós de fonts artificials nocturnes en intensitats, direccions o rangs espectrals innecessaris per a la realització de les activitats previstes en la zona en què s'han instal·lat els llums.
A més d'establir la figura del Mapa de la protecció envers la contaminació lumínica a Catalunya, la normativa catalana de protecció del medi nocturn inclou una sèrie de mesures que suposen una important reducció de l'impacte ambiental de les instal·lacions d'il·luminació.
La renovació de tots els aparells i les instal·lacions d'il·luminació exterior de Catalunya, per finalització de la seva vida útil, substituint-los per d'altres que compleixin els criteris del Decret 190/2015, aportarà els beneficis següents:
Data d'elaboració de la fitxa: 16/04/2019
Mapa que determina a quina zona de protecció lumínica pertany cada espai del territori de Catalunya.
Les zones de protecció són quatre: el grau de màxima protecció és per a les zones E1 i el de menor protecció per a les zones E4
La iNNOtECA incorpora l'any 2016 L'ull del temps com a pràctica innovadora que compleix les orientacions metodològiques fixades per a la seva validació.
Eina web que permet explorar l'evolució del territori català des de 1945.
L'eina presenta el territori avui i, en moure el ratolí per la pantalla, es visualitza una àrea circular on es veu com era l'any 1945 (o 1956 a escollir).
Amb aquest funcionament s'evidencien amb detall les transformacions geogràfiques de l'indret.
Suposa una millora en tots els aspectes assenyalats abans per aquells que hagin de treballar amb informació geogràfica: mestres, historiadors, urbanistes i públic en general.
Especialment en allò relatiu a complementar des de l'Administració els productes amb serveis que facilitin a l'usuari el seu ús, tot apoderant-lo.
Departaments de Territori i Sostenibilitat
Data d'elaboració de la fitxa: 29/02/2016
Eina que permet explorar l'evolució del territori català des de 1945
La iNNOtECA incorpora l'any 2015 GISCAT com a pràctica innovadora que compleix les orientacions metodològiques fixades per a la seva validació.
GISCAT- Servei d'Informació Geogràfica Corporatiu.
El GISCAT és la nova solució corporativa d'informació geogràfica de la Generalitat de Catalunya, impulsada pel Departament de Territori, que incorpora tota la informació essencial dels departaments que pot ser geogràficament referenciada.
La geolocalització aplicada a la gestió i planificació de les diferents activitats departamentals aporta una nova manera d'avaluar l'impacte de les polítiques públiques.
Activitat guardonada amb el Premi Alfons Ortuño 2016, en la categoria de Polítiques sectorials i serveis finalistes, atorgat per l'Escola d'Administració Pública de Catalunya.
Data d'elaboració de la fitxa: 04/12/2014
Eina transversal que permet integrar en una mateixa plataforma les dades territorials generades des de tots els departaments de la Generalitat
La iNNOtECA incorpora l'any 2016 El Bus de la Salut com a pràctica innovadora que compleix les orientacions metodològiques fixades per a la seva validació.
Les malalties cardiovasculars són la primera causa de mort i d'invalidesa als països desenvolupats, així com una de les principals causes d'ingrés hospitalari.
Tot i que s'han millorat substancialment els tractaments en fase aguda (codi ICTUS, codi infart...), la incidència d'aquestes malalties està lluny de veure's reduïda i suposa un important consum de recursos sanitaris i socials.
El Bus de la Salut és un projecte mèdic que permetrà conèixer l'estat de salut de les artèries (el que es coneix com a malaltia ateromatosa) i la prevalença de malaltia renal oculta, en una mostra de 9.000 persones de tota la província de Lleida durant tres anys.
Mitjançant un autobús equipat amb material mèdic i personal sanitari que recorrerà durant 3 anys diferents municipis de la província de Lleida.
En aquest autobús, es realitzaran diferents proves per avaluar l'estat de salut arterial i renal:
L'objectiu del projecte és el diagnòstic precoç de malaltia vascular i renal amagada o desconeguda, en població amb factors de risc cardiovascular en tota la província de Lleida.
Els resultats de l'any 2015 (2.776 persones) indiquen que el 65% de la població estudiada (1.800 persones) presenta malaltia ateromatosa subclínica (el 56% de les dones i el 74% dels homes).
D'aquests, 18 persones presenten placa amb estenosi hemodinàmicament significativa i s'ha derivat a l'especialista.
També amb les dades del 2015, s'ha detectat malaltia renal no coneguda al 20% de la població.
Data d'elaboració de la fitxa: 24/02/2016
El Bus de la Salut és un projecte mèdic que permetrà conèixer l'estat de salut de les artèries i la prevalença de malaltia renal oculta, en una mostra de 9.000 persones de tota la província de Lleida durant tres anys
La iNNOtECA incorpora l'any 2018 l'European Public Mosaic (EPuM) com a pràctica innovadora que compleix les orientacions metodològiques fixades per a la seva validació.
Open Journal on Public Service és una publicació periòdica íntegrament en anglès que té per objectiu contribuir al debat internacional sobre la gestió pública.
De caire divulgatiu, l'EPuM vol consolidar-se com un canal de transferència d'informació i coneixement amb altres referents de països europeus i s'adreça especialment a professionals de l'Administració i gestors de serveis públics.
La publicació de l'EPuM suposa un nou procés d'elaboració i una nova forma de comunicació ja que es difon en accés obert en anglès.
És un recull d'articles d'opinió en profunditat signats per experts de diversos països.
També inclou una entrevista en format audiovisual amb un reconegut professional o acadèmic del sector.
L'EPuM també inclou un apartat de bones pràctiques, noves tendències i flaixos d'actualitat amb els enllaços corresponents per aprofundir en les informacions destacades.
És un nou instrument, un camí per a la participació i l'intercanvi de coneixement que ens ajudarà a respondre a les demandes ciutadanes per a una millora de la democràcia i una millor gestió pública.
Data d'elaboració de la fitxa: 8 de maig de 2018
Publicació periòdica íntegrament en anglès que té per objectiu contribuir al debat internacional sobre la gestió pública
La iNNOtECA incorpora l'any 2015 Transcriu-me! com a pràctica innovadora que compleix les orientacions metodològiques fixades per a la seva validació.
Una eina en línia per fer la transcripció de documents manuscrits.
Transcriu-me! és una proposta de col·laboració adreçada als investigadors i ciutadans en general, que vol millorar l'accés als continguts digitals que publica la Biblioteca de Catalunya.
S'emmarca dins dels projectes anomenats de crowdsourcing, basats en la complicitat entre les institucions i la societat, i compta amb el suport del CBUC (Consorci de Biblioteques Universitàries de Catalunya).
La Biblioteca disposa, des de fa molts anys, d'una línia de digitalització de documents patrimonials antics i moderns que els posa a l'abast de la comunitat acadèmica i dels ciutadans en el seu conjunt, a través dels portals ARCA (Arxiu de Revistes Catalanes Antigues) i MDC (Memòria Digital de Catalunya).
Alguns d'aquests documents són manuscrits i no es poden transcriure mitjançant procediments automàtics.
Transcriu-me! és una eina en línia per fer-ne la transcripció.
Col·laboració (crowdsourcing) entre investigadors i ciutadans, i la Biblioteca de Catalunya.
La col·laboració és possible per l'ús d'una plataforma digital creada amb software lliure per la Biblioteca de Catalunya i el CSUC.
Les transcripcions acabades s'incorporaran periòdicament a les digitalitzacions de la Memòria Digital de Catalunya; d'aquesta manera, els documents manuscrits es podran cercar per qualsevol paraula del text, fet que millorarà els resultats de les cerques al portal, facilitarà el descobriment dels documents i contribuirà a fer conèixer el patrimoni del país.
Data d'elaboració de la fitxa: 07/09/2014
Iniciativa de col·laboració impulsada per la Biblioteca de Catalunya per millorar l'accés als continguts digitals
La iNNOtECA incorpora l'any 2015 la Targeta vitivinícola única com a pràctica innovadora que compleix les orientacions metodològiques fixades per a la seva validació.
La targeta vitivinícola és el document que acredita al/a la viticultor/a a fer entrega de la producció de raïm amb destinació a la vinificació, procedent de les seves parcel·les.
Les parcel·les estan inscrites al Registre Vitivinícola de Catalunya (RVC), tenint en compte la coexistència de diverses denominacions d'origen en una mateixa parcel·la a l'hora de facilitar el rendiment màxim de producció permès per a cada viticultor/a.
Mitjançant la targeta, els cellers enregistren les dades de les pesades, que s'han d'incorporar a l'aplicació informàtica del RVC.
Quan finalitza la campanya de verema, les pesades incorporades esdevindran la declaració de collita del/de la viticultor/a.
La finalitat d'aquesta targeta és millorar i agilitzar la informatització de les entregues de raïm de tots/totes els/les viticultors/es de Catalunya, per facilitar, al final de la campanya, la declaració de collita de raïm.
La declaració de collita de raïm es genera automàticament amb les dades registrades mitjançant la targeta.
Data d'elaboració de la fitxa: 30/11/2015
Targeta que permet millorar i agilitzar la informatització de les entregues de raïm de tots viticultors/es de Catalunya, que lliuren la collita als cellers per facilitar la declaració de collita de raïm
Aplicació informàtica que centralitza, contra una base de dades única, totes les peticions de material d'oficina.
Aquest projecte conté accions de foment d'hàbits sostenibles en la prevenció de residus i reciclatge així con en el consum de recursos de paper, aigua i energia.
Grup d'innovació i prototipatge de productes de l'àmbit de la geoinformació de l'Institut Cartogràfic i Geològic de Catalunya (ICGC).
Eina que permet que els professionals participin de manera efectiva en temes relacionats amb el canvi de model assistencial.
Indexa és el gestor d'informació dels processos del DAAM.
Configuració de l'ORSPI com un equip de treball interdepartamental per projectes.
La comunitat agroalimentària i del món rural RuralCat [URL] és l'espai web de referència del món agrari, agroalimentari, forestal i rural de Catalunya.
Aplicació de Tramitació de Convenis (SICON).
Sistema de gestió i tramitació de la documentació del Govern.
SIC: el camí cap a l'Administració electrònica.
La iNNOtECA incorpora l'any 2015 La idoneïtat professional, clau de volta per a la millora educativa com a pràctica innovadora que compleix les orientacions metodològiques fixades per a la seva validació.
Disseny, en col·laboració interdepartamental, de l'estratègia per a la implementació del Decret 39/2014 de definició del perfil i la provisió de llocs de treball docent.
L'estratègia ha implicat actuacions en diversos àmbits: disseny d'un model corporatiu per a la definició dels llocs de treball docent i l'avaluació dels seus ocupants i elaboració d'instruments de suport com una col·lecció de Guies orientatives, FAQ's i píndoles informatives.
Disseny de formació estratègica i desenvolupament de materials formatius per tal de millorar la capacitació de les persones que ocupen llocs de direcció docent en: tècnica de descripció de llocs de treball (DLT), procediments d'avaluació per a la selecció i l'acompliment, i procés de presa de decisió per a la selecció.
Disseny dels mecanismes i instruments de suport, com adequació de les aplicacions informàtiques, plantilles de documents, etc.
Incorporar la valoració de la idoneïtat professional del professorat i contribuir a evidenciar que la idoneïtat d'un professional respecte a una posició determinada és un element clau per a l'assoliment de la missió de l'organització.
És el primer cop que els directors de centres educatius públics tenen autonomia per a triar el professorat.
Això suposa un canvi molt substancial en el procés de selecció de professorat respecte al que es feia abans del decret d'autonomia de centres, amb el que es pretén vetllar per la idoneïtat professional.
La selecció del professorat en base a la idoneïtat, aportarà valor als centres, ja que l'adequació del professorat al projecte de centre i al projecte de direcció revertirà en la millora de l'atenció a les necessitats educatives dels alumnes.
D'altra banda, el model de selecció en base a la idoneïtat contribueix a avançar cap a la incorporació a l'administració de millores i bones pràctiques acreditades dels mètodes contemporanis de selecció.
Direcció General de Professorat i Personal de Centres Públics - Secretaria d'Administració i Funció Pública
Enllaç document Memòria a la publicació Premis Alfons Ortuño, segona edició.
Activitat guardonada amb un dels Accèssits dels Premis Ortuño 2014, en l'àmbit d'organització i recursos humans, atorgats per l'Escola d'Administració Pública de Catalunya.
Data d'elaboració de la fitxa: 08/01/2015
Disseny de l'estratègia per a una correcta implementació: un exemple de col·laboració interdepartamental
La iNNOtECA incorpora l'any 2016 I-tràmit com a pràctica innovadora que compleix les orientacions metodològiques fixades per a la seva validació.
I-tràmit d'elaboració de disposicions generals i iniciatives no normatives
Tràmit en línia, disponible a la intranet, per vehicular la participació de les diverses unitats que han de controlar la producció de disposicions normatives i altres textos vinculants.
Les unitats promotores inicien la tramitació interna amb la introducció d'un nou text, i aquest va circulant ordenadament per les diverses unitats que l'han d'informar.
Els informes resultants, les valoracions i les respostes, així com els canvis que es van introduint al text, queden registrat s a l'aplicació, juntament amb la data i els usuaris.
Inclou les fases de simplificació, de control econòmic, de control jurídic i de correcció lingüística del text final.
Procediment estandarditzat que assegura la producció de disposicions, amb tots els requisits legals i amb tots els controls necessaris
Direcció de Serveis – Àrea d'Organització i Administració Electrònica
Tràmit en línia que permet vehicular la participació de les diverses unitats que han de controlar la producció de disposicions normatives i altres textos vinculants
Projecte GI1 com a pràctica innovadora que compleix les orientacions metodològiques fixades per a la seva validació.
Gestió unificada de sol·licitud d'informes de planejament urbanístic.
Pla pilot en l'àmbit territorial de Girona que incideix en la simplificació administrativa dels procediments urbanístics des de l'àmbit de la gestió interna.
Els ajuntaments de la demarcació es poden acollir voluntàriament al Pla.
Els ajuntaments efectuen una única sol·licitud d'informes a la Generalitat, via electrònica a través d'un formulari per la plataforma EACAT i desen la documentació tècnica en una aplicació creada pel Departament de Territori i Sostenibilitat.
Es preveu que l'any 2015, la gestió d'informes unificada en aquest tràmit s'estengui al conjunt d'ens locals catalans.
D'altra banda, es conforma la Unitat de Gestió d'Informes Unificada, a la seu de la Generalitat a Girona, depenent de la Delegació del Govern, que s'encarrega de gestionar les peticions municipals, repartir-les via electrònica als organismes emissors dels informes, d'aplegar els informes emesos i d'efectuar-ne una única tramesa electrònica als ajuntaments.
Unifica la tramitació dels informes i suposa un estalvi econòmic en còpies de documentació, així com una reducció de temps de tramitació.
Gerència de Serveis Comuns de Girona, i direccions de Serveis dels departaments de la Presidència i Territori i Sostenibilitat.
Gestió d'informes unificada en tràmits de planejament urbanístic i projectes en sòl no urbanitzable
La iNNOtECA incorpora l'any 2015 Girona – Gestió del Parc Mòbil com a pràctica innovadora que compleix les orientacions metodològiques fixades per a la seva validació.
Girona – Gestió del Parc Mòbil.
El 15 de novembre de 2011 el Consell de Direcció de l'Administració Territorial de la Generalitat de Catalunya a Girona aprova iniciar un pla de treball per assolir sistemes d'optimització del parc de vehicles, mitjançant la gestió comuna d'aquests vehicles.
A l'abril de 2012, i amb l'impuls exprés del delegat del Govern de Girona, s'inicien els treballs per a la preparació d'un pla pilot que permeti disposar d'accés als vehicles departamentals a persones que depenen d'altres departaments no titulars d'aquests vehicles, però que per raó de feina i de servei necessiten fer-ne ús.
Aquesta prova pilot s'inicia l'any 2014 i té com a principals objectius:
Compartició de vehicles de diversos departaments de la Generalitat a Girona per a desplaçaments de tot el personal que presta els seus serveis a l'edifici corporatiu de la Generalitat a Girona.
Optimització dels recursos disponibles i reducció de les despeses per desplaçaments.
Gerència de Serveis Comuns de Girona, i direccions de Serveis dels departaments de la Presidència i Territori i Sostenibilitat.
Sistema per rendibilitzar el parc de vehicles departamentals
La iNNOtECA incorpora l'any 2018 el Gir-Innova Canal Innovació com a pràctica innovadora que compleix les orientacions metodològiques fixades per a la seva validació.
GIR Innova - Canal Innovació, gestionant la innovació de manera oberta i participativa
D'acord amb el que estableix l'Acord del Govern de 3 de juny de 2014, referent al Pla de reforma de l'Administració de la Generalitat i del seu sector públic, i com a prova pilot orientada a comprovar l'eficàcia i la viabilitat dels processos de gestió de la innovació i la millora oberts a tot el personal, amb independència del rol i la posició, es va posar en funcionament GIR Innova - Canal Innovació.
En el marc d'aquest projecte, es van proposar reptes estratègics perquè les persones que estiguessin disposades a aportar el seu talent definissin propostes de solució a les problemàtiques plantejades.
GIR Innova - Canal Innovació va gestionar el cicle d'innovació des del llançament dels reptes el febrer de 2015 fins a la presentació dels prototips de resolució el juliol del mateix any.
La inclusió d'una estratègia d'innovació oberta impulsada pels òrgans directius i oberta al coneixement i participació de tots els empleats.
Les solucions proposades, algunes en procés de desenvolupament, milloren diferents aspectes del servei.
D'altra banda, el sistema de participació ha millorat la satisfacció de les persones participants.
Secretaria d'Administració i Funció Pública - Delegació Territorial del Govern de la Generalitat de Catalunya a Girona
Innovació oberta impulsada pels òrgans directius i oberta al coneixement i participació de tots els empleats
La iNNOtECA incorpora l'any 2015 la GEAC com a pràctica innovadora que compleix les orientacions metodològiques fixades per a la seva validació.
Gestió d'Expedients de l'Arxiu Central.
Aplicació de Gestió d'Expedients de l'Arxiu Central, que permet:
Servei de Prevenció de Riscos Laborals i Polítiques Sostenibles de la Direcció de Serveis
Data d'elaboració de la fitxa: 22/10/2014
Aplicació que permet introduir les dades dels expedients de les unitat administratives del departament i fer transferències a l'Arxiu Central
La iNNOtECA incorpora l'any 2015 Tothom necessita ajuda com a pràctica innovadora que compleix les orientacions metodològiques fixades per a la seva validació.
Espai web interpersonal per a plantejar i respondre petits dubtes sobre aspectes quotidians i qüestions de funcionament ordinari del Departament.
Tot i que ja fa temps que funciona, continua essent una eina innovadora en el funcionament de l'Administració, atès que habilita un espai de comunicació interna.
Espai comú, a través de la intranet, de comunicació entre el personal del Departament, sobre diverses qüestions quotidianes.
Data d'elaboració de la fitxa: 11/11/2014
Espai de comunicació interna per al personal del Departament d'Interior